
MIHO PUŠIĆ 

POZDRAV I MIR OD GOSPODINA! 


Odlukom Vrhovnog Glavara sv. Crkve, slavno 
vladajućeg Pape Pija XI., objavljenom u tajnom kou- 
sistoriju, koji je držan u Vatikanu baš na svetkovinu 
sv. Aloizija, dne 21. prošastog lipnja, bih nenadano 
određen da zasjednem na starodrevnu stolicu hvarskih 
biskupa i neposredno naslijedim na tom položaju 
svoga ljubljenoga i nezaboravnoga učitelja u dušo- 
brižnom životu, učenog, revnog i mukotrpnog našeg 
zadnjeg Nadpastira, blagopok. Mons. Luku Pappalava. 
Na neočekivanu vijest o svom imenovanju ostadoh 
tjeskobno smućen i bolno zaprepašćen; »zanijemih i 
ne otvorih usta svoja« (Ps. 38), a jedva prigušene 
suze, štono orosiše moje lice, najboljim bijahu do- 
kazom unutrašnjeg stanja moje potištene duše. I 
doista: tko da se ne potrese gledajući na tako teško 
breme, koje pada na slaba ljudska pleća, kad su i 

najsvetiji i najučeniji muževi ostajali preplašeni u 


sličnim prigodama? Nije li veliki crkveni naučitelj, 
premudri Hiponski biskup sv. Augustin, nazvao bi- 
skupsko dostojanstvo »teretom, kojega bi se morali 
plašiti isti anđeli« (onus etiam angelicis moribus far- 
midandum) [De civit. Dei 19, 19], a drugiput u jednom 
je svom pismu bolno uskliknuo: »Nema ništa pogibelj- 


nije, ništa teže do službe biskupa, osobito u ovo doba.« | 


Nu što bi kazao taj veliki Svetac u današnje vrijeme, 
kada je osobito uslijed razornog utjecaja zlokobnog 
svjetskoga rata, koji je ostavio duboko svoje nesretne 
tragove u čovječjoj duši, ohladila vjera kod mnogih 
vjernika, a neprijatelji katoličke Crkve, nutrnji i iz- 
vanjski, smjelo podigoše glavu, imajući uza se skoro 
sve ljudske sile: sile organizacije, sile opake štampe, 
sile boga Mamona, sile framasonerije, te nastoje svim 
sredstvima da oslabe i po mogućnosti unište katoli- 


cizam u ljudskim srcima? A sv. Grgur, taj znameniti . 


Papa, kojega je radi vanrednih djela povijest nazvala 
Velikim, prisiljen da uzađe na Petrovu Stolicu, u je- 
dnom svom listu ovako jadikuje: »Obzirom na moju 
nesposobnost i na preteški teret, kojim me se optere- 
ćuje, tuga mi srce spopada i samim se tminam vidim 
.ovijen.« (Ep. 24, 6.) Ako su ovakovi velikani drhtali 
pred tegotnim bremenom biskupskog dostojanstva, 
kako da ne ostane potišten u ovom pogledu svećenik, 
čije sposobnosti nijesu niti sjena onih naročitih vrlina 
uma i srca, što se iziskuju za tako visoko zvanje! 
Zato svijestan svoje nevrijednosti nastojah otkloniti 
od sebe tu uzvišenu službu, punu teške odgovornosti. 
Ali uzalud: biskupsko dostojanstvo u đanašnje doba 
nije čast nego teret, glasio je odgovor, a u sadanjim 
mučnim vremenima dužnost je svakog vojnika đa 

pođe na mjesto određeno mu od Vrhovnog Zapovje- 
dnika. Tada uzdišući uskliknuh: »Sve što čini Gospo- 
din, ublažuje tjeskobu srea« (Ps. 118, 23), te pošto 
sam zamolio Nebeskog Oca: »Neka me mine čaša ova«, 
nadodah: »ne kako ja hoću, nego kako Ti hoćeš, Oče.« 
(Mat. 20, 39.) Sjetih se utješljivih riječi velikog Apo- 
štola Pavla: >Sve mogu u Onome, koji mi daje jakost« 
(Filip 4, 18), te se podvrgoh Božjoj volji, polažući svoje 
ufanje jedino u Gospodina, koji je »bogat i veledušan 
prema onima, koji ga zazivlju.« (Rim. 15, 15.) 

Stoga; premila Braćo i sinovi, prije svega drugoga 
vruće vas zaklinjem, spomenite se svagdano u svojim 
molitvama .svoga duhovnog Pastira, eda bude vazda 
vodio povjereno stado putem spasenja, djelujući u 
svemu i po svemu za slavu Božju i proširenje Njegova 
jedino spasonosnog kraljevstva nad ljudskim dušama. 

A sada eto me po prvi put, da vam upravim riječi 


spasenja: progovaram vama ne u ime svoje, jer gdje 


su te vrline, kojima se slabi čovjek može drugima 
namećati, nego vam progovaram u ime Gospodina 
Našega Isukrsta, koji >po Duhu Svetomu izbira bi- 
skupe i namješta lih, da upravljaju Crkvom Božjom< 
(Djela Ap. 20, 28), progovaram u ime svete Rimv- 
katoličke Crkve, prečiste Isukrstove Zaručnice, koja 
je od svoga Božanskog Zaručnika dobila vlast da na- 
viješta evanđelje svakomu stvorenju. No o čemu da 


vam  probesjedim pri ovom prvom svom dodiru 
s vama, premila Braćo i sinovi? U ove dane, kad se 


omalovažuje i nastoji na razne načine, otvoreno i pri- 
kriveno, oslabiti kod kršćanskog puka dužno pošto- 
vanje i ljubav prema Rimokatoličkoj Crkvi i prema 
njenom vrhovnom Poglavici sv. Ocu Papi, cijenim 


najshodnijim.da vam prikažem u kratkim crtama -ne- 


_$— 


prispodobivu veličajnost naše sv. Crkve, eda tako oživi 
u našim srcima ljubav i odanost prema ovoj dobroj 


Majci i prema našem ljubljenom duhovnom Ocu, Rim- 


skomu Papi. 


k o*oo*% 

Božanstveni sjaj i uzvišenost naše Rimokatoličke 
Crkve najjasnije se očitovao tu nedavno prigodom 
28.0g  internacijonalnog = Euharističkog = kongresa, 
održana u Chicagu od 20.—24. prošastog lipnja. Tom 
se prilikom u onom velikom industrijskom velegradu 
sakupilo do 2 milijuna pobožnih katoličkih duša iz 
svih krajeva svijeta, da iskažu svečano javni poklon 
Isusu—Kralju, sakrivenu u bijeloj sv. Hostiji pod 
euharističkom koprenom. Na čelu te ogromne miro- 
ljubive vojske bogoljubnih vjernika nađe se tada 
okupljeno 12 kardinala, 300 biskupa, do 500 raznitr 
drugih crkvenih dostojanstvenika te više tisuća sve- 
ćenika, da se zajedno sa papinskim posebnim cda- 


slanikom kard. Bonzano, koji je zastupao sv. Oca na 


tom velebnom kongresu, svom dušom poklone Sve- 
totajstvenom Isusu, izvoru svega duhovnoga života 
kršćanskih duša. Divnog li prizora! U središtu mate- 
rijalne kulture podaje se svečana počast Euharistič- 
kom Bogu—Čovjeku, simbolu i vrelu duhovne kul- 
ture! Dva se milijuna duša iz svih pet strana svijeta, 
prestavnici najrazličitijih rasa, plemena, narodnosti, 
jezika, obreda, nalaze složni u Chicagu u jednoj mi- 
sli, ljubavi i poklonu Spasitelju svijeta. a njima se 
pridružuje trista ostalih milijuna katolika širom svi- 
ze da javno posvjedoče svoju živu vjeru i goruču 
Jubav Euharističkom Kralju, ali istodobno i svečano 
Priznadu svoje sinovsko poštovanje i odanost Vrhov- 
nom Glavaru sv. Crkve, Isusovu  Namjesniku na 

zemlji, koji ih je pozvao na tu veličajnu svečanost i 
u osobi svog odaslanika prvi očitovao svoj duboki 
poklon Božanskom Otkupitelju. Tu se upravo sjajnim 
načinom očitovalo jedinstvo i snaga katol. Crkve, što 
je napunilo udivljenjem iste nevjernike i pripadnike 
drugih vjeroispovjesti, te su u njihovim listovima 
izašle značajne izjave u tom pogledu. Tako na pr. 
»Vesnik«, nedjelno-crkveni list naše pravoslavne 
braće u svom ovogodišnjem 29.om broju piše ove 
simptomatične riječi: 

»Ovih dana čitali smo izvještaje o najposjećeni- 
jem kongresu cijelog svijeta, o euharističkom kon- 
gresu u Chicagu. Rimokatolička Crkva htjela je da 
pokaže sadanjem pokoljenju, koje sve poriče i sve 
potcijenjuje, koliko je silna njena organizacija i sna- 
ga. I ona je u istinu u Chicagu pokazala, koliko mo- * 
gu da čine disciplinovani vjernici, nad kojima stoji 
čvrsta ruka, koja zna što hoće i to što hoće umije da 
u djelo privede. Jedinstvo naše sesire Rimokat. Cr- 
kve i njeno granitno uređenje zaista je i ovom prili- 
kom na tako vidan način manifestovano. Ona je sila 
prvoga reda. Skupiti na jedno mjesto jednu četvrtinu 
kardinalskog zbora, četvrtinu biskupa svega svijeta, 
više od milijuna vjernika, prožeti ih jednom mišlju, 
da istovremeno pred 3000 žrtvenika padaju ničice 
može samo prvoklasna duhovna sila. Mi se njenoj 
snazi divimo«. 

(Premila Braćo i sinovi, naša se odijeljena braća, 
koje je i na tom kongresu sv. Otac Papa po ustima 
svog legata ljubežljivo pozvao na jedinstvo vjere, dive 
silnoj snazi katol. Crkve, a ne pitaju se, odakle do- 
lazi ta: čudnovata njena jakost i veličajnost, i tako 
ostaju daleko od pravog stabla duhovnoga života. 

Ipak bilo bi dostatno da i letimice prolistaju stranice 
sv. Evanđelja i tu bi lako otkrili prave uzroke divno 
snage Rimokatoličke Crkve. Ta, ne proizlazi li iz sv. 
knjiga jasno i nepobitno, da ustanova i uredba katol. 
Crkve nije poput ostalih ljudskih udruženja samo- 
voljni proizvod čovječje volje, štono ga mogu ljudi, 
kađ im se prohtije, razvrći ili u bitnosti promijeniti, 
nego da je katolička crkva i njezina organizacija bo- 
žanstvena ustanova, utemeljena i uređena od samog 
Gospodina našega Isukrsia? Poznato je svima, da je 
naš Božanski Spasitelj tekom svoga umrloga života 
između učenika, koji su slušali njegovu nauku, iza- 
brao dvanaestoricu i nazvao ih apoštolima. On je 
njih napose poučavao, posvuda ih sobom vodio, držao 
ih svjedocima svojih govora i čudesnih djela, a na- 
“pokon im prije svoga uzašašća na nebo rekao ove 
znamenite riječi: 

»Dana mi je sva vlast na nebu i na zemlji: Idi- 
te i naučavajte sve narode, krsteći ih u ime Oca i 
Sina i Duha Svetoga, učeći ih da drže sve ono, što 
sam vam zapovijedao i evo ja sam svama sve do 
konca vijeka« (Mat. 28, 19). Drugi put je pak kazao 
njima: >Štogod svežete na zemlji, biti će svezano i 
na nebu i štogod razriješite na zemlji, bit će razrije- 
šene i na nebesima (Mat. 18, 18). »Tko vas sluša, me- 
ne sluša, tko vas prezire, mene prezire«. (Luk. 10, 
16). 

Iz ovoga jasno proizlazi, da je naš Spasitelj pre- 
dao apoštolima trostruku vlast: da naučavaju njegov 
nauk, dijele sv. sakramente i upravljaju kršćanima, 
ali pod vrhovnim vodstvom sv. Petra. Velim pod 
vrhovnim vodstvom sv. Petra, jer je tako hotio oču- 
Vati u svojoj Crkvi zauvjeke jedinstvo i čistoću svo- 

jega božanstvenog nauka. Hotio je u svojoj Crkvi oži- 
votvoriti ono jedinstvo, koje nalazimo posvuda pro- 
vedeno i u fizičkom svijetu. Da, premila Braćo i sino- 
vi: premudri je Bog sve sivari u svemiru uredio »in 
pondere et mensura«. Promotrimo li dublje sva sve- 
mirska tjelesa, opazit ćemo, da u vanrednoj njihovoj 
raznoličnosti vlada jasna težnja k jedinstvenosti, što- 
no ju je isti Gospodin u prirodi usadio. Tako n. pr. 
svako se tijelo na nebu okreće oko drugog većeg ti- 
jela, koje ga imajući veću privlačivu silu priteže k se- 
bi. Mjesec teži kmašoj zemlji, zemlja pak i drugi 
njoj slični planeti okreću se oko sunca, koje je mno- 
go veće od njih, sunce pak teži k većem središtu, ko- 
je ga privlači i tako sve dalje ide k prvom centrumu, 


što nam sve očevidno dokazuje nedokučivu premu- 


drost Vrhovnog Upravitelja, koji sve vodi k jednoj 
tački, jednom vrhovnom središtu, od kojega sve ko- 
načno zavisi. Nu ne viđamo li nešto slična i u mo- 
ralnom svijetu, u ljudskom društvu? Uzmimo prvot- 
nu čovječju stanicu, ljudsku obitelj. Možemo li mi 
zamisliti obitelj bez svojeg središta, naime bez svo- 


.ga starešine, koji upravlja svim njezinim članovima? 


Iza obitelji eto nam Općine, Župe, Oblasti, Biskupije. 
Hoćete li naći ovakovih udruženja bez svoga pogla- 
vice: načelnika, župana, župnika, biskupa? Za stal- 
no ne ćete. Hajdemo dalje: sastavite koje mu drago 
društvo: čitaonicu, zadrugu, blagajnu, i slično, mogu 
li biti sve ove udruge bez svoga poglavice, svoga 
predsjednika? Isto opažamo i pri državnom ustroj- 
stvu: može ovo biti monarhičko, oligarhičko ili repu- 
blikansko, ali svuda se na čelu države nalazi vrhov- 
ni poglavica: kralj, car, ili presjednik republike, ko- 
ji drži u svojim rukama žezlo vrhovne vlasti i-vodi 


sve državljane k jednom cilju. Iz svega se ovoga ja, 
sno razabire, kako nijedno ljudsko društvo ne može 


postignuti svoju svrhu, ako ne priznava svoga pogla- : | 


vicu, kojega svi moraju slušali, ako hoće, da poluče 


zajednički cilj, radi kojega su se u jedno kolo sku- 


pili; inače nastane posvuda bezvlađe, anarhija, haos, 
koji su uzrokom propasti takvih društava. 

Ako bi takova sudbina dočekala ljudska udru- 
ženja, koja su sastavljena od. više ili manje srodnih 
elemenata, ne bi li se udruženje ljudi, u koje su se 
po Spasiteljevu određenju imali sabrati i skupa dje- 
lovati za istu svrhu najraznovrsniji individui svih 
ljudskih rasa, narodnosti, jezika, kulture, brzo raspa- 
lo i doživjelo svoju propast, kad ne bi imalo čvrstog 
i jakog kormilara? Zato se je Božanski naš Oikupi- 
telj u svojoj premudrosti očinski pobrinuo, da tomu 
predusretne te je svojoj Crkvi ostavio vrhovnog ne- 
pogrešivog glavara, koji imade da sve te raznovrsne 


elemente istomu cilju vodi. Tomu nalazimo nepo- . 


bitnu potvrdu u sv. Evanđelju. Tu vidimo, kako iz- 


među svih Apoštola Petar imade posebno mjesto: 


Petar se vazda na prvom mjestu spominje: iz Petro- 
ve lađe, a ne iz one ostalih Apoštola, Isus propovije- 
da puku; samo za sebe i za Petra Isus plaća porez; 
napose za Petra On moli nebeskoga Oca; njega sa- 
moga čini da hoda po vodi, samomu Petru naviješta, 
kojom će smrti umrijeti, iza uskrsnuća prikazuje se 
najprije Petru. Ne dokazuju li već ove činjenice, da 
je naš Spasitelj hotio uzvisiti Petra nad sve Apoštole? 
Ali mi nalazimo u sv. knjigama još jasnijih riječi na- 
šega Gospodina, koje bjelodano posvjedočuju Petro- 
vo prvenstvo, Čujte malo: Kad je Petar podno he- 
bronskoga gorja kod Cezareje Filipove ispred svih 

apoštola na dotični Isusov upit otvoreno ispovjedio 
Njegovo božanstvo usklikom: >Ti si Krist, Sin 


Boga živoga«, tada je Isus izustio one epohalne 


riječi, koje su zlatnim slovima napisane u kupoli 
crkve sv. Petra u Rimu: >Blago tebi Šimune, sine Jo- 
nin, jer tijelo i krv nijesu to tebi objavili. nego Otac 
moj. koji je na nebesima. I ja tebi kažem: 
i Ti si Petarinatoj stijeni ja ću sa- 
zidati crkvu moju i vrata paklena ne 


oće je nadvladati. I tebi ću dati klju- 


čeve kraljevstva nebeskoga: štogo:l 
švežeš na zemlji, bit će svezano i na 
nebesim i štogod razriješišna zemlji. 
bit razriješešito i na nebesima. (Mat. 16, 
16——19). A! malo prije svoje pregorke muke opet je 
Božanski naš Spasitelj kazao Petru: »Šimune. Šimu- 
ne! Eto vaš ište sotona, da bi vas rešetao kao pše- 
nicu. A ja sam molio za tebe. da ne osla- 
bi vjera tvoja. I ti kad se obratiš, u- 
tvrđuj braću svoju«. (Luka 22, 81—32). Iza 
svoga pako uskrsnuća. kadno se Isus prikazao na 
Tiberijađskom iezeru i švečano zapitao Petra: »ši- 
mune, Šimune; ljubiš li me više nego li ovi?« i kad je 
od Petra dobio do tri puta svečani odgovor: Da, Go- 
spođine, ti znaš. da te ljubim. tada ie On odvratio: 
»Pasi iaganjce moje. pašt ovce moje« 
(Iv. 21, 15—17). Iz svih ovih Spasitelievih iziava: o- 


. čevidno proizlazi, da je Isus postavio Petra vidliivim 


glavarom svoie Crkve. imenovao ga vrhovnim Pasti- 


Tom. ključarom kraljestva nebeskoga, prvakom 'Apo- 


štola. namiesnikom svojim na zemlii. Tu ie istinu 


o erkva vazda vjerovala: crkveni sabori prvih viieko- 


va «kršćanstva pozdravljaju Papine odluke najvećim 


=. 


nočitaniem: »Petar je govorio po ustima Leona, Pe- 
aipojannića po Agatonu« izjavljuje Sabor Kaleedon- 
ski (Akt. 2). »Rimska je Crkva glava 1 mati svili cr- 
kava<, ispovijeda sv. Ciprijan (Ep. 55). Svi priznaju 
sa sv. Ambrozijem: »Ondje je crkva, gdje je Petar i 
Petrova, stolica (In ps. 50). »Papa govori i prestaju 
prepirke« posvjedočuje sv. Augustin (Adv. Julian 
lib. II. c. 9). Sve kršćanske općine prvih vijekova 
gledaju u Rimskoj Crkvi učiteljicu i stup istine, ču- 
varicu sredstava milosti, te se u svojim duhovnim 
potrebama njoj obraćaju, kako to potvrđuje: sv. Ire- 
nej (adv. haeres 1. 2, €. 3 n 2). Petrovoj se stolici 
utječu svi vjernici. njoj se okreću svi Pastiri, a ona 
auktoritativno vodi cijeli kršć. svijet putem spasenja. 
Istok i Zapad, svi priznaju Rimskog prvoprestolnika. 
Dosta je spomenuti između istočnih sv. otaca: sv. 
Ivana Hrisostoma, sv. Bazilija. sv. Grgura iz Nazijanza 
i toliko drugih svetaca, koje štuju i naša nesjedinje- 
na braća. Sve nam to potvrdjuje. kako jednođušvi 
glas cijelog kršćanstva. bez okolišanja: ispovijeda Pe- 
trovo prvenstvo, sve dok nije u IX.om vijeku oholost 
učenog ali ambicijoznog grčkog  patrijarka Focija 
sdružena sa političkim nakanama bizantinskih care- 
va zanijekala ovu nepobitnu povjesnu istinu i tako 
nažalost otcijepila dobar dio krše. svijeta od. jedinog 
pravog čokota. koji daje sok kršć. životu, od prave 
Crkve. utemeljene po Isusu. Dao Bog, da se što prije 
ispuni zadnja molitva upravljena' od našega  Spasi- 
telja Ocu nebeskomu iza posljednje večere:  »Oče, 
čuvaj u tvoje ime one, koje si mi dao, eda budu ied. 
no kao i mi (Iv. 17. 11). Ja ne molim samo za njih, 
nego i za sve one. koji će, uslijed njihova propovije- 
danja, vjerovati u mene, da svi budu jedmo, kako 

si ti u meni, Oče, a ja u tebi. (Ibid. 20—23). Moiimo 
i mi, premila Braćo i sinovi, po primjeru Isusovu i 
po vrućoj želji naše sv. Crkve, da bi Gospodin otvo- 
rio pameti njihove i ganuo njihova srca, eda se što 
prije obistini molitva Spasiteljeva >»da bude jedan ov- 
činjak i jedan pastir<. (Iv. 10, 10). Međutim štujme mi 
i vjerno slušajmo našu dobru majku sv. Crkvu, budimo 
sveđer iskreno odani: sinovi Sv. Oca Pape, Krstovog 
Namjesnika na zemlji, kakono su io bili naši dični 
pradjedovi. 

. Oni su smatrali, da je ispovijedanje rimokatolič- 
ke vjere glavni uvjet sreće i napretka hrvatskoga 
naroda. Dosta je u tom pogledu navesti slijedeći po- 
vjesni fakat, što ga donaša naš poznati povjesničar 
prof. Ferdo Šišić u svom >»Priručniku izvora hrv. 
istorije« dio 1. čest, 1 str. 559: »Godine 1606. i poslije, 
nakon bečkog mira, nastojalo se sugarske strane da 
se protestantizam učini ravnopravnim katolicizmu i 
u Hrvatskoj. Protiv ove težnje Madžara digne se sa- 
bor hrvatski te svojim. ablegatima stavi god. 1607 u 
instrukciju, da izjave: >»Kako se Hrvatska 
poglavito radi učuvanja vjere rimo- 
katoličke... združila sUgarskom; pre- 
stane li to, prestaje i međusobni sa- 
ve z«. Iz ovoga jasno se vidi, koliko su naši pređi 
cijenili svoju svetu vjeru. Znali su oni dobro za onu 
Spasiteljevu: >Što vrijedi čovjeku da vas svijet do- 
bije, a dušu svoju izgubi«, te su se toga čvrsto držali, 
ali opet bijaše im dobro poznato i s narodnog gledi- 
šta, koliko li duguje hrvatski narod katoličkoj vjeri 
i rimskim Papama. Ako smo iz tmine barbarstva stu- 
pili u kolo civilizovanog svijeta, to imađemo da za- 
hvalimo: jedino katol. vjeri. Lijepo u tom pogledu ve- 


li naš veliki naučenjak Dr. Vatroslav Jagić: »Naro- 
dima srednjega i novoga vijeka nema u svemkolikom 
razvoju njihova bivstva i državljanstva, važni jeg tre- 
nutka od pokrštenja. Krst i kršćanska vjera vrata 
su. na koja se ulazi u zbor, drugovanje sa izobraže- 
nim narodima: to je zlatni ključ, koji otvara blago- 
dati nova na kršć. istinama osnovana života: ova 
svjetlost razgoni tminu krivoboštva i stavlja temelj 


kršć. prosvjeti«. Za Hrvate, kako i za sve civilizovane | 


narode!) katolička je crkva prvi izvor njihova kul- 
turnog razvitka: Prigodom kulturno-umjetničke iz- 
ložbe, priređene u Zagrebu u proslavu našeg narod- 
nog milenija, nijedan se nepristrani posmairač nije 
mogao oteti dojmu, da je naš kulturni život usko ve- 
zan uz katol. crkvu. Tako se jedan veliki slobodomi- 
slilac, Vladimir Lunaček u »Obzoru«, tom prilikom 
ovako izražava: »Posve je razumljivo da je prvi do- 
jam sa izložbe taj. da je rimokatolička Crkva bila 
prevalentan kulturni i politički faktor u našoj hi- 
storiji. Mi možemo da budemo kolikogod hoćemo an- 
fiklerikalni i protivnici katol. Crkve, ali po rimoka- 
toličkoj smo vjeri i samo po njoj Evropejci u zapad- 
nom kulturnom smislu. Skinite sa nas taj katolicizam 
i vi ste nas svukli do barbarske golotinje (Prene- 
seno u Katol. Listu od 26 XI. 1925 Br. 47).« 
Premila Braćo i.sinovi: Stojmo dakle čvrsto uz 
katol. crkvu, jer smo po njoj postali kulturni narod, 
ali još više stoga, što se po njoj jedino možemo spa- 


') »Zapadna je Evropa u svojoj biti djelo latinske Crkve, 
svete stolice, rimskog pontifikata« (izjavljuje povjesničar 
Filip Fallmerayer (Gesammelte Sehrifte IL. 202). »Bez va- 
pinstva bila bi nam nepoznata stara kultura« nadodaje Ppro- 
testant J. Miller u svojoj Sehweizergeschichte III. kap. 1.) 

siti: tko hoće da uživa blagodati Isusova otkupljenja, 
treba da uđe i žive u onom vjerskom  vrhu- 
naravnom društvu, koje je On osnovao za naše spase- 
nje: to je jasno rečeno koli u govorim Isusovim toli 
u Apoštolskim spisima: to nam najbolje potvrđuju 


.simboli, pod kojima se tu spominje sv. Crkva: Ona 


je polje, gdje se sije žito, i žitnica, gdje se sa- 


: kuplja. Jeđino se u tom polju i u toj žitnici nalazi do- 


bro žito, naime odabranici. Ona je stablo i loza, 
koja raste i plođi, a grane i plodovi ne mogu imati 
života, ako ne živu životom tog stabla i teloze. 

Ona je Nojeva korablja, u kojoj se je- 
dino mogu spasiti svi, koji se tamo zaklone. Ona je 
Isusov ovčinjak i naš Spasitelj pripoznaje za 
svoje samo one ovce, koje se tu nalaze. Ona jegrad 
Božji, grad Kristov i samo oni uživaju nje- 
gove blagodati, koji su upisani kao njegovi stanov- 
nici. Ona je Kristovo Kraljevstvo i jedino 
njegovi podanici uživaju sva prava, što ih taj Kralj 
daje. Ona je mističko tijelo Kristovo i sa- 
mo oni koji su njegovi živi udovi, žive njegovim ži- 
votom. Hoćemo li dakle, premila Braćo i sinovi, da 
živimo Kristovim životom, i dostignemo vječno spa- 
senje, prigrlimo pravim sinovskim osjećajima ovu 
ljubežljivu duhovnu Majku, što nam ju isti Božanski 
Spasitelj ostavio iza svoje smrti, ljubimo i cijenimo 
rimokatoličku Crkvu, jer se jedino o njoj može reži, 
da je ona veliko stablo, što ga zasadila ruka Kri- 
stova. I svaka grana, koja se svojom krivnjom oirgne 
od ovoga stabla, vene, osuši se i otpanc. Recimo mi 
svi sa našim velikim biskupom Strosmajerom (u pa- 
stinskom pismu 1888.): »Kad bi nas tko hotio s te 
strane osvaditi (glede naše vjernosti Crkvi | Papi) 

nek se pred Bogom i pred svim svijetom znade, da mi 
u tom obziru ponavljamo riječi besmrinih Irancuskih 
biskupa Bossueta i Fenelona: Ah, sv. Crkvo rimska, 
mila majko i sveta učiteljice naša, li si u duši, pa- 
meti i srcu našem srasla i nauvijeke sa samim Isu- 
som Krstom i sa vjerom i spasom našim sljubila. 
Bog neka na nas zaboravi i nek nas zametne, ako bi 
mi ikada na te zaboravili ili zametnuli. Bog dao da 
nam jezik u ustima prije usahne nego li da igda i 
jednu riječ izusti, koja ne bi vjernost, privrženost, 
pobožnost i zahvalnost prema tebi bila i Bog dao da 
nam se, desnica prije osuši nego bi išta napisali, što 
bi tebi na ukor, osvadu i sramotu biio, pače svaka 
riječ naša i svako slovo naše neka vazda bude nu 
čast, diku i slavu tvoju«. Nažalosi uandanas se nalaz: 
i kod nas ljudi, koji, hoteći da omraze rimokatoličku 
crkvu, nastoje odvratiti naš hnvatski narod od Svete 
Rimske Stolice. Da postignu svoju opaku svrhu, ope- 
riraju raznim krilaticama, od kojih se najžešće čuje 
onaj smlješni prigovor: Mi ne možemo štovati i slu- 
šati Papu, jer je Papa »talijanac«. Premila Braćo i 
sinovi: da, Sv. Otac je po rodu talijanske narodnosti, 
ali on je po svom zvanju i po odredbi istoga Spasi- 
telja pripadnik sviju naroda: to mu je Božanski Ot- 
kupitelj izričito naredio, kadno ga je zajedno sa osla- 
lim apoštolima poslao da uči sv e narode svijeta, ne 
gledajući njihova lica, ne pazeći kojoj rasi, plemenu, 
ili jeziku dotični svijet pripada. Toga su uzvišenog 
zvanja bili sveđer svijesni Rimski Pape i kao što je 
sv. Petar, prvi Papa. uslijed čudesnog objavljenja, 
obratio svoju pažnju poganskim narodima u osobi 
ea kemija tako i njegovi nasljednici istu po- 

Ju na sve ljude, pripadali oni Grcima 

ili barbarima, jer znadu da bi se iznevjerili svojoj 
od Boga namijenjenoj im misiji, kad bi suzi Isu- 
sovu crkvu na pojedine povlaštene narode. Univer- 
salnost katol. crkve to je ona bitna njezina oznaka, 
koja ju uzdiže nad ostale crkve, i koja doprinosi Ja 
ona silno imponuje svim religioznim muževima osta- 
lih vjeroispovijesti. Tako se srpski sveučilišni pro- 
fesor Živojin Perić u svom djelu >o religiji« u srp- 
skom građanskom zakoniku« ovako izražava: >»Meni 
je lično, premda sam veoma odan pravoslavnoj crkvi, 
vazda uvelike imponovala katolička Crkva, imponvu- 
vala mi je svojim jedinstvom svojormi dokrom organi- 
zacijom i zaptom, velikim, auktoritetom rimskoga 
pape u cijelom katoličkom svijetu. Svojom un i v e r- 
salnošću, kako se čini, katolička cr- 
kva najbolje odgovara ćuhu kršćan- 
ske religije, koja obuhvaća svu dje- 
cu Božju na zemlji') Našu pravoslavna crkva 
sa svojim raskolništvom stekla je tečajem vremena 
obilježje narodne crkve sa tendencijom osamljenosti. 
U tom smjeru, mislim, da bi po našu pravoslavnu 
crkvu bila od potrebe temeljna i ozoiijna relorma«. 
(Vidi Nedjelja br. 5 od 29. I. 1922., str. 7.) 

U duhu te Bogom određene universalnosti ka- 
tol. Crkve, Sv. Otac Papa jednakom se očinskom bri- 
gom zauzimlje za sve narode. U našem narodnom 
pogledu dosta je da spomenemo neka lakta, koja sjaj- 
no pobijaju gornju liberalnu krilaticu, da je Papa 
»talijanac«, te da se ne zauzimlje za druge manje. 
narode, osobito za nas Slavene. Nije li za našu za- 
robljenu braću u Istri, jedini Papa Benedikt XV. go- 


GA | 


1) Podvučeno od mene. 


dine 1921 digao glas, kad im je i u crkvama usilni 
fašizam zabranjivao materinski jezik, oštro ukorivši 
i naredivši biskupima u Poreču i Trstu, da se našem 
narodu u crkvi ostave netaknuti njegovi običaji? A 
današnji slavno vladajući Papa nije li početkom ove 
godine na adresu vjernosti, podastrtu mu sa strane 
Slovenaca u Gorici preko njihova književnog društva 
sv. Mohora poslao im svcju vlastitu sliku uz ove vla- 
storučne riječi: »Goričkom Društvu sv. Mohora, koje 
je sebi uzelo za zadaću, da uzdrži kršć. vjeru i da 
sačuva značaj Slovenaca, koji živu u Italiji. po- 
dieljujemo sa svom ljubavlju apoštolski blagoslov.« 
(Katol. Tjednik.br. 4 od 24. 1. 1926 str. G6.). Ako se 
naglasi, da su ove otvorene Papine izjave dane u 
najvećoj žestini Mussolinijeve  hipernacijonalističke 
ere, kada se nijedna država ne usuđuje da što njemu 
prigovori u narodnom pogledu, tada tim jače otskače 
pred neprištranom javnošću važnost njihova i tim se 
bijedniji prikazuje netemeljiti prigovor o »Papi ta- 
lijancu«. Mazi 
Rimokatolička je Crkva universalna i Papa je 
zajednički Otac svih vjernika, ali ipak ta katolička 
universalnost ne priječi njezinim članovima, da budu 
odani službenici svoga naroda. Kao što milost Božja, 
koju Bog daje našoj duši za vrhunaravni život. ne 
uništuje ljudsku narav nego ju upotpunjuje i usa- 
vršuje, tako isto općenitost katol. crkve ne ugušuje 
naše narodne osjećaje nego ih ugavršuje, pročišćava 
i ne dopušta, da se maš opravdani patriotizam pre- 
tvori u narodni imperijalizam, koji mrzi i prozire 
ostale narode, I zato; svi koji su podložni Riroskoj 
Crkvi i sv. Ocu Papi, mogu slobodno ljubiti. svoj na- 
rod, raditi za svoju domovinu, kako su to vazda pu- 

kazali svi katolici i njihov viši i niži kler u svim stra- 
nama svijeta. Dosta je spomenuti razglašene biskupe 
patriote: Merciera u Belgiji, Ametta u Parizu, Bour- 
nea u Engleskoj, Manninga i Lodgea u Irskoj, 5cep- 
tiekog u Ukrajini, Maffi-a u Italiji, Gibbona u Ame- 
ridh i stotinu drugih, kojima su sa parlamentarnih 
tribina odali narodno poštovanje i najzagriženiji pro- 
vnici. A u našim stranama tko da ne govori s udiv- 
ljenjem o neustrašivom Strosmajeru, Mahniću, Se- 
deju, Baueru, Jegliću, Ucelliniju, Bonefačiću, koji su 
trpili za narod svoj, te o cijelom katoličkom kleru, 
koji je od sve inteligencije najprvi pristao uz čuvenu 
majsku deklaraciju iz god. 1917., koja je bila prva 
svečana javna manifestacija i najjača priprava za 
oslobođenje od tuđinskog jarma i ujedinjenje sa bra- 
ćom Srbima i Slovencima pod moćnim žezlom junac- 
ke dinastije Karađorđevića, čiji dični potomak nas 
obljubljeni' Vladar Aleksandar I. želi učiniii zado- 
voljnim. sve svoje podanike, bez razlike narodnosti 
i vjere, komu neka dobri Bog dade uspjeha u ple- 
menitom nastojanju. | 

Ne osvrćimo se dakle, premila Braćo i sivovi, 
na prigovore protivnika, nego držimo se nepokole- 
bivo: naše sv. rimokatoličke crkve, štujmo : slušaimo 
ljubljenog našeg sv. Oca, budimo djelotvorni katolici 
i time čemo osigurati sebi vječno blaženstvo a svomu 
narodu unaprediti njegovu sreću i blagostanje. 

Nu već je vrijeme da upravim posebnu riječ 
Prečasnom Kaptolu i Poštovanom Svećenstvu svoje 
biskupije. Prečasna Gospodo Kanonici Stolne Crkve, 
primite iz svega srca s moje strane pozdrav mira sa 
izrazom štovanja. Vi ste po odredbi sv. Crkve čuvari 
sv. ognja i otajstvenog tamjana, štono se Vašim po: 

božnim posredovanjem svagdano diže prijestolu Sve- 
višnjega, eda siđe nad kršćanski narod Božji blago- 
slov i njegovo milosrde. Vi tu svoju uzvišenu službu 
bogoljubno i revno vršite znajući ddbro, od kolike 
je važnosti za uzdržavanje i napredak kršć. svijeta 
neprestana molitva što ju sv. Crkva osobito Vašim 
pobožnim sudjelovanjem diže Vječnom Ocu, Bogu 
ljubavi i milosrđa. No Vi sačinjavate također, u du- 
hu kanona sv. Crkve, časno vlijeće svoga biskupa, ko- 
jega imadete da u važnijim poslima njegova vlada- 
nja svojim znanjem, svojom revnošću, svojim proku- 
šanim iskustvom pripomažete. Vi ste dakle moji prvi 
savjetnici, moji glavni pomoćnici: poznata mi je do- 
bro Vaša revnost, Vaš žar, Vaša gorljivost za slavu 
Božju, te sam siguran, da ne ćete ni u kakovoj po- 
trebi uskratiti svoju pomoć Vašem biskupu, koju po- 
trebuje osobito dandanas, kadno se jake sile tmina 
podigoše proti Isusovoj Crkvi, Nek jedinstvo srdaca 
u zagrljaju mira (Ef. 4, 3) vlada vazda među nama! 

A sada se Vama obraćam, Poštovani dušobriž- 
nici, premili moji dosadašnji i budući drugovi u du- 
šohrižnom životu. Vi ste radini poslenici u vinogradu 
Gospodnjem, vi: snosite u svojoj teškoj i vrlo odgovor- 
noj službi tegobe žege i studeni. Vi ste dandanas po- 
stali nišan, na koji odapinje svoje strijele: ljudska 
opakost. Nu znadem dobro: vi sve to rado podnosite 
za ljubav Isusovu i za spas povjerenih vam dusa. 
Današnje vaše žrtve određene su od: Božje Provid- 
nosti i za otkupljenje teških ljudskih grijeha i za 
pročišćenje vaših duša u vatri kušnje. Spasenje na- 
še i dijeloga svijeta ovisi jedino o križu, i mi, po žrtva- 
ma, koje snosimo nia ovoj zemlji, upotpunjujemo ono, 


što. snaše strane fali velikom Spasiteljevu posveti- 

lištu na križu, prema izjavi Apoštola Pavla: »Adim- 
pleo quae desunt passionum Christi« (Kološ. 1, 24), 
te time osobno sudjelujemo u velikom djelu otkup- 
ljenja. Uvjeren sam, premila Braćo, da će vaša rev- 
nost za slavu Božju, vaša gorljivost za spas duša 
znati da svlada sve ove poteškoće, sve protivštine, 
pače da će se u borbi za Krista još više rasplamtiti 
vaš žar, te ćete i vi moći kazati sa gorljivim Apošto- 
lom naroda: >»Ego autem libentissime impendam et 
superimpendam pro animabus vestris, licet plus vos 
diligens minus diligar« (II. Kor. 12, 15). Vi ćete i 
nadalje nastojati, da budete svima pri ruci, smnibus 
omnia facti, pa i razmetnim sinovima, kao dobri pa- 
stiri, koji ištu ovce svoje i spravni su dati svoju dušu 
za njih. (Iv. 10, 11.) Računam za stalno, premila 
Braćo, na vašu gorljivost, računam na vašu ljuba»: 
moja je najvruća želja, da vazda složno djelujemo u 
najtješnjem međusobnom doticaju u njivi Gospodnjoj, 
i našim će zajedničkim revnim nastojanjem još više 
oživjeti vjera i pobožnost u našem puku. Preporu- 
čam vam vruće, da # unapred gojite marljivo toli 
važnu bogoljubnost prema Euharističkom Isusovu 
Sreu kao što i milu pobožnost sv. Ružariju prema ve- 
likoj Majei Božjoj, vodeći pomoću tih  bogoljubnih 

vježaba povjereno vam stado, osobito mladež, čestoj 
sv. Pričesti, koja je izvorom svakog duhovnoga ži- 
vota. Nije pak potrebito da vam naglasim shodnost i 

potrebu katoličke akcije: svima je vama poznato, ka- 
ko naš brižljivi sv. Otac, slavno vladajući Pijo XI., 

u svakoj zgodi, importune, oportune, pr eporuča i 

živo stavlja na srce cijelom svećenstvu njemu toli 

milu i toli potrebitu katol. akciju, naglasivši više 
puta osobitim načinom, da ona sačinjava bitni dio 

našeg dušobrižnog djelovanja. Uvjeren sam, da ćete 
se svi vi, u duhu tih važnih preporuka sv. Oca, svoj- 
ski zauzeti u svojem djelokrugu za sve, što spada na 
. katol. akciju: dakle za širenje katoličkih knjiga i 
novina osobito pak za organizovanje naše mladeži u 
vjersko-prosvjetnim društvima, eda se tako mlade. 
neiskusne duše očuvaju ođ mraza vjerskog indife- 
rentizma, da se bolje zagriju za katol, ideale i prak- 
tički uvježbaju u gorljivom kršć. životu. Ovom pri- 
godom ne mogu a da vam ne preporučim, premila 
braćo, katolički dnevnik, koji svi željno očekujemu, 
ali za koji moramo živo raditi, sakupljajući doprino- 
sitelje, pribirući već odsada pretplatnike. Katolička 
je novina, prema definiciji neustrašivog francuskog. 
kardinala Charost-a >drugo zvono sv. Crkve, drugi 
glas svećenikov. veliko zvučno glazbilo, koje trese 
svijetom i čini da se čuje glas Božji«. »Katoličko je 
novinstvo priznanje Isukrsta usred svih modernih. 
negacija: ono je djelo vjere, ufanja i ljubavi prema 
Onome, koga posvuda niječu, izdaju i zapuštaju. (Ka- 
nonik Schorderet). Nije li i naša indiferentna štam- 
pa jedva dva tri retka napisala o epohalnom Euhar. 
kongresu u Chicagu, o kojemu je prigodom istog sa- 
stanka izvješćivalo američku javnost 45 posebnih re- 
daktora raznih dnevnika, pa bi nam uz ostalo samo 
ta okolnost imala biti živim poticalom za oživotvoro- 
nje toli nužnog katoličkog dnevnika. 

Srdačni pozdrav i Vami, Mnogo Poštovani :dični 
sinovi velikog Patrijarka sv. Dominika te zaslužni 
potomci Serafinskog Oca sv. Franje. Vi ste izabrani 
evijet u perivoju Gospodnjemu: svojim neumornim 
radom, perom i riječju, na korist sv. vjere vi ste jaki 


potporanj sv. erkvi. Koliko li nijesmo puta ia i drugi 


dušobrižnici vidno osjetili utjecaj vašeg revnog dje- 
lovanja po našim župama! Stalan sam da ćete i una- 
prijed biti vazda pri ruci meni i mojim dušobrižn- 
cima pri našoj mučnoj pastinskoj službi. 

i Dužnost mi je da se napose sjetim i Vas, časne 
Kćeri Velikog Benedikta, koje u Crkvi ovjekovječu- 
jete primjer najdubljeg pokornog života i najveleduš- 
nijeg odijeljenja od svijeta. Svijet vas ne cijeni, jer 
»animalis homo non percipit, quae sunt spiritus«; 
današnji! materijalizovanii svijet ne poznaje vrijed- 
nosti pokorne molitve, jer je u njemu ohladila vjera, . 
ali u očima sv. crkve vi ste, kako se izrazuje sv. Ci- 
prijan, najčasniji dio Gospodinova stada, najljepši 
ures katol. crkve. Vi: ste poglavite suradnice svećen- 
stva pri njihovu dušobrižnom djelovanju, jer vi svo- 
jim pokomnim djelom i svojom gorućom molitvom su- 
djelujete sa klerom u spasenju duša; i kao što je 
Mojsija svojom ustrajnom molitvom Svevišnjemu do- 
prinio pobjedi Izraelaca, tako i vi svojim požrtvov- 
nim životom dozivljete Božji blagoslov na niivu Gos- 
podnju. Molite i nadalje žarko i za našu biskupiju, 
isprosite nam osobito po zagovoru vanredne čudo- 
tvorke, sv. Tereze od Maloga Isusa, zaštitnice sveće- 
nika, od Boga veliku milost, da dade što više dobrih 
i revnih poslenika za vinograd svoj, jer je žetva ve- 
lika a malo radnika za posao Gospodnji. Srdačno po- 
zdravljam i vas, požrtvovne sestrice sv. Križa, koje 
se bavite njegom bolesnika, kao što i ugodno napo- 
mimjem brižljivo vaše nastojanje oko toli važnog po- 
sla uzgoja mladeži, časne Kćeri Božje Ljubavi, koje , 
ste započele vaše revno djelovanje u mojoj župi, u 
Supetru na Braču, a nastavljate ga i drugovdje u ma- 

joj biskupiji. Nek Svevišnji blagoslovi vaš teški ali 
plodonosni rad oko spasenja mladih duša. 

I vas, mili pitomci sjemeništa, koji se uzgajate za 
uzišeno svećeničko zvanje, srdačno pozdravljam mo- 
leći od Gospodina, da vam udijeli obilje milosti, da 
uzmognete najljepše dane svoga života tako sprovo- 
diti da vam budu zalogom vječne sreće! 

* Svesrdni pozdrav i vami, cijenjeni i zaslužni 
zborovi nastavnika osnovnih i građanskih škola u 
ovoj biskupiji. Vaše je zvanje plemenito u. ljudskom 
društvu: pod vašim se rukama odgaja mladež, ta uz- 
danica našega naroda i svete crkve. Nek vazda i na- 
dalje bude vaša obuka spojena sa kršćanskim ođ- 
gojem, jer jedino tako izaći će iz vaših. škola čvrsti 
gnačajevi i požrtvovni rodoljubi. : 

Veleugledni prestavnici. državnih _i:  samouprav- 
mih Vlasti, i vama upravljam danas svoj smjerni po- 
zdrav. Vama je povjerena briga za moralno i mate- 
Tijalno dobro našeg dobrog i religioznog naroda: 
ufam se. da ćete vazda složno djelovati sa sv. crkvom, 
koja je naijači potporanj moralnom življenju, jer će 
jedino tim sporazumnim radom, uz međusobno pošti- 
vanje odnosnog radnog djelokruga, moći da zacijele 
moralne rane, ostavljene nam od: zlokobnog svjetskog 
rata. 

Misao i srce moje grli ovoga časa i cijeli moj puk, 
ove biskupije, iz kojega sam nikao, za koji radim i 
Živim. Pozdravljam ga najtoplije svom dušom, svom 
ljubavi, koja me veže uza nj. Na njegove muke, na 
njegov trud i znoj neka pade blaga rosa Božjih da- 
.Tova. I što su teža vremena, u kojima živimo, neka 
se to življom vjerom i čvršćim amd privije uz 
svoju Majku, svetu katoličku erkvu!,, Tr 

Na koncu,- premila Braćo i sinovi, utecimo se 
svi vrućom i ustrajnom molitvom Svevišnjemu .po 
zagovoru Presv. Isusovog Srca i te moguće Posred- 
nice milosti Majke Božje, da izlije obilje svojeg bla- 
goslova nad milom našom biskupijom, e da oživi i 


utvrdi se vjera, procvjeta bogoljubnost, bujno se raz- 


vije katol. život u našim župama, te svi vide nasa 
dobra“ djela i proslave Oca, koji je na nebesima. 

Zazovimo jošter u pomoć u tom pogledu, premila 
Braćo i sinovi, mogućeg Pokrovitelja sv. Crkve, Pre- 
čistog Zaručnika Blažene Djevice Sv. Josipa, te glav- 
nog zaštitnika naše Biskupije Sv. Stjepana, Papu i 
Mučenika, Suštitnika grada Hvara i cijelog otoka, 
Sv. Prospera, Zaštitnika otoka Brača Sv. Jurja, Mu- 
čenika, te odvjetnika Visa sv. Vincenca, eda svi ove 
Božji ugodnici budu moćni naši posrednici pred pre- 
stoljem Svevišnjega. 

[Milost Gospodina našega Isukrsta i ljubav Božja 
i općenje Duha Svetoga bila sa svima vama (II. Kor. 


1318).) 


U Supetru, na blagdan-Velike Gospe; 15. Kolov. 1926. 
+ MIHO, biskup. | 


o 


1) Protumačite, Veleč. Dušobrižnici, ovo pastirsko pismo, 
svojim vjernicima. ' 

